DEBBIE NGAREWA-PACKER (Co-Leader—Te Paati Māori) (remote): Tēnā koe e te Pīka. Te Upoko o Te Whenua ka riro ngā ia o Te Awaroa whakaaria nei e kore e mimiti. Koropupū ake i Waitaraiti. Koia rā te waka o te atua kei Pūrangi. Tū ki te Arero te whare karakia. Maru pūmanawa. Kei whea ōku tumu makaurangi rā hei herenga mō taku waka. Upoko o Te Whenua te marae. Ko Ngārongo te whare. Kohia ngā maramara katoa o Maruwharanui. Tēnā koutou te Kāhui o Ngāti Maru. Tēnā koutou e ngā whanaunga.